**Записник од 22-рата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 22-рата седница на Советот на Општина Берово одржана на ден 17.01.2023 година со почеток во 08:00 часот во салата за состаноци при Oпштина Берово*.**

Седницата ја отвори и со неа раководеше Претседателот на советот на Општина Берово г-ѓа Марија Буровска.

Од вкупно 15 Советници на седницата присуствуваа сите 15 Советници и тоа: Марија Буровска, Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

На Седницата присуствуваa Градоначалникот на општина Берово Звонко Пекевски, Раководител на Одделението за општи и правни работи -Анита Рунтевски, Емилија Ваканска – Раководител на Одделение за управување со човечки ресурси, како правна поддршка и Советник- координатор за еднакви можности меѓу жените и мажите-Биљана Каламадевска, како записничар.

На почетокот на Седницата, претседателката на Совет на Општина Берово, Марија Буровска, нагласувајќи дека ова е прва седница на Советот на Општина Берово, на сите советници, сите вработени во општина Берово и сите граѓани, им посака среќни празници, добро здравје и да бидеме успешни во 2023 година.

Претседателот на Совет, Марија Буровска, за работа на 22-рата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Предлог Одлука за прифаќање на донација;
2. Годишен извештај за работа на ОЈУСЗСЛ „д-р Иван Влашки“ Берово за 2022 година;
3. Стратегија за родова еднаквост за регионот Делчево, Берово и Пехчево за период 2023-2026 година;
4. Советнички иницијативи и прашања.

Градоначалникот на општина Берово, Звонко Пекевски, се јави за збор и предложи дополнување на дневниот ред, со 5 нови точки, кој во престојниот период, се од голема важност, за да може општината да учествува со апликации, на распишаните повици, на одредени министерства или агенции, од повисоко ниво на власт и тоа со следниот распоред:

Како 4 точка на дневен ред да биде:

**Предлог Одлука за утврдување на приоритет за учество и користење на средства од Програмата за управување на водите за 2023 година на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22;**

Како 5 точка на дневен ред да биде:

**Предлог Одлука за сопствено учество и одобрување на финансиски средства на Општина Берово во реализација на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22;**

Како 6 точка на дневен ред да биде:

**Предлог Одлука за утврдување на приоритет за учество и користење на средства за реализација на проектот „Реконструкција на улица Гоце Делчев с .Ратево, Општина Берово“ ;**

Како 7 точка на дневен ред да биде:

**Предлог Одлука за сопствено учество и одобрување на финансиски средства на Општина Берово во реализација на проектот -„Реконструкција на улица Гоце Делчев с .Ратево, Општина Берово“;**

Како 8 точка на дневен ред да биде:

**Предлог О Д Л У К А за давање на согласност на Правилник за изменување и дополнување на Правилникот за систематизација на работните места во ОЈДУГ “23 Август” Берово;**

(Материјалите за дополнителните точки, советниците предходно ги имаат добиено како дополнителни материјали на е-маил).

Точката **Советнички иницијативи и прашања,** да биде повторно последна, сега 9 – та точка, на дневниот ред**.**

Претседателката на совет Марија Буровска, додаде дека советниците имаат добиено известување, дека, поради обемноста на 21 Седница и поради користење на годишен одмор на вработените, Записникот од 21-вата Седница на Совет, ќе биде ставен на гласање, на следната седница на совет на Општина Берово. Потоа истакна дека материјалните за додатните точки, советниците ги имаат добиено по електронски пат.

Никој од советниците не се јави за збор, па Претседателката на совет, Марија Буровска, го стави на гласање предложениот дневен ред, со дополнувањата, па така **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

1. Предлог Одлука за прифаќање на донација;
2. Годишен извештај за работа на ОЈУСЗСЛ „д-р Иван Влашки“ Берово за 2022 година;
3. Стратегија за родова еднаквост за регионот Делчево, Берово и Пехчево за период 2023-2026 година;
4. Предлог Одлука за утврдување на приоритет за учество и користење на средства од Програмата за управување на водите за 2023 година на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22;
5. Предлог Одлука за сопствено учество и одобрување на финансиски средства на Општина Берово во реализација на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22;
6. Предлог Одлука за утврдување на приоритет за учество и користење на средства за реализација на проектот „Реконструкција на улица Гоце Делчев с .Ратево, Општина Берово“ ;
7. Предлог Одлука за сопствено учество и одобрување на финансиски средства на Општина Берово во реализација на проектот -„Реконструкција на улица Гоце Делчев с .Ратево, Општина Берово“;
8. Предлог О Д Л У К Аза давање на согласност на Правилник за изменување и дополнување наПравилникот за систематизација на работните места во ОЈДУГ “23 Август” Берово;
9. Советнички иницијативи и прашања.
10. ***Предлог Одлука за прифаќање на донација;***

Претседателот на Совет, Марија Буровска, отвори расправа по дадената точка. Констатира дека во врска со оваа точка, градоначалникот бара збор и му дава збор.

Градоначалникот истакнува дека, врз основа на воспоставената соработка со Општина Раденци и потпишаниот меморандум за збратимување, во текот на вчерашниот ден е извршено подигнување на возилото од Општина Раденци, додаде дека се надева дека возилото веќе е стасано и во Берово и согласно Законот за финансирање на единиците на локалната самоуправа, е потребно согласност од Советот, за да може да се потпише договор за донацијата. Понатаму истакна дека, Делегацијата од Раденци, Република Словенија, пристигнува вечерва и утре и задутре ќе биде во Берово, па така, неопходно е согласно закон, советот да даде согласност, за да се пристапи кон потпишување на договор, за донација, за добивање на товарно возило, кое ќе служи за потребите на јавното комунално претпријатие ,,Услуга” Берово. Исто така, тој изрази јавна благодарност до донаторот, со чија помош, како што рече, ги подобруваме капацитетите и комуналните услуги на јавното комунално претпријатие во Берово. Тоа ќе биде донирано прво на општината, па со одлука на совет, ќе биде преотстапено на јавното комунално претпријатие. На ова, Претседателката на Совет на Општина Берово, додаде дека истото вчера е разгледано на комисија за јавни дејности и упати благодарност на Општина Раденци за донацијата, додавајќи дека се работи за возило, модел IVECO, тип 75Е15. Бидејќи немаше друг ништо да додаде, претседателката затвори претрес и точката ја стави на гласање, при што со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена **Одлука за прифаќање на донација.**

1. ***Годишен извештај за работа на ОЈУСЗСЛ „д-р Иван Влашки“ Берово за 2022 година;***

Претседателката на Совет, Марија Буровска, отвори расправа по дадената точка, истакнувајќи дека истата е разгледана на Комисија за јавни дејности и дека имало претставник од домот за стари лица, сето она што е замислено во 2022 година е и реализирано, додаде дека во 2022 е започната реконструкција и адаптација на деловниот објект кујна, прва и втора фаза се завршени и изрази надеж дека во најскоро време, домот ќе почне функционира. Претседателот му даде збор и на градоначалникот, кој кажа дека распишана е јавна набавка за реконструкција на четвртата ламела, наскоро ќе се знае изберениот економски оператор и се надева дека во најскоро време, ќе започнат градежните активности, за реконструкцијата на првата фаза, исто така додаде дека, со поддршка на советот, беше поддржана и втората фаза, обезбедени се средства преку грантовата шема на Швајцарската агенција за развој и соработка , во моментот се чека да се склучи договор за првата фаза, за да може да отпочне постапката за јавна набавка и за втората фаза за истата ламела. Ако се биде согласно предвидените рокови и динамиката на изведување, до крајот на годината веќе ќе имаме реконструиран нов објект и зголемен капацитетот на **ОЈУСЗСЛ „д-р Иван Влашки“,** додаде Пекевски**.**

Претседателката на Совет, праша дали во врска со оваа точка, некој друг бара збор и бидејќи никој не се јави за збор, го затвори претресот и точката ја стави на гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен **Годишниот извештај за работа на ОЈУСЗСЛ „д-р Иван Влашки“ Берово за 2022 година.**

1. ***Стратегија за родова еднаквост за регионот Делчево, Берово и Пехчево за период 2023-2026 година;***

Претседателката на Совет на Општина Берово, по однос на оваа точка и даде збор на Претседателката на Комисијата за еднакви можности при Советот на Општина Берово, Виолета Марковска Димовска. Истата, истакна дека Комисијата за еднакви можности, во врска со оваа точка не се состанала, од причини што, членовите на комисијата биле на обуката заедно со членовите на Општина Делчево и Општина Пехчево каде што се креирала Стратегијата за родова еднаквост за регионот Берово, Пехчево, Делчево. Целта на обуката, како што истакна, била предлози да се дадат од сите три општини и иситите да влезат во стратегијата. На обуките биле присутни членовите на Комисијата за еднакви можности, плус координаторот и заменик координаторот. Проектот, ,,Стој цврсто за родова еднаквост” , како што додаде, се реализира во соработка со невладината организација ,,КХАМ” Делчево и рече дека доколку има некое прашање, ќе биде одговорено. Претседателката праша дали во врска со оваа точка, некој друг бара збор и бидејќи никој не се јави за збор, го затвори претресот и точката ја стави на гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена **Стратегијата за родова еднаквост за регионот Делчево, Берово и Пехчево за период 2023-2026 година.**

1. ***Предлог Одлука за утврдување на приоритет за учество и користење на средства од Програмата за управување на водите за 2023 година на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22*;**

Претседателката на Совет на Општина Берово, отвори расправа и му даде збор на градоначалникот на Општина Берово, да даде образложување на самата точка. Во преходниот период, во два наврати со ваша поддршка беа дадени одлуки за утврдување на приоритет, за учество на општина Берово во релизација на проект за реконструкција на водоводната мрежа во с.Владимирово, која знаете е стара, од речиси 60-тите години, знаете станува збор за азбест цементни водоводни цевки, дел веќе е заменета, како континуитет на претходните две, кои на наше задоволство беа финансирани од Министерство за животна средина, Управата за води, проектот е во повеќе фази и годинава бараме да продолжиме со следните два крака во с. Владимирово и на тој начин, поголем дел од таа мрежа да биде заменета-рече Пекевски.

Додаде дека, распишувањето на повиците е обично, кон крај на месец јануари и не знае дали ќе има можност и материјал за одржување на уште една седница, за да може да се излезе во пресрет на повиците и навремено да бидат донесени одлуки за да може да има комплетна документација при поднесувањето на апликацијата. Точка 4 и 5 се однесувааат на новите краци, од вкупниот проект, кој веќе во 2 фази е реализиран.

За збор се јави советничката Славица Фурнаџиска, која го праша градоначалникот, дали со таа втора фаза, веќе го заокружуваме водонсбдување или ни остануваат уште краци. Со двете фази е опфатена главната водоводна мрежа, цениме дека овие два, ќе бидат континуитет на првите 2 фази, има и други краци, проектот е поголемц, потребно е прво овие да се завршат, за да се продолжи понатаму, одговори Пекевски. Вкупниот проект чинеше некаде околу 11 милиони денари, досега се реализирани околу 6 милиони денари, така да имаме уште за работа, а и предмерите се ревидираат, сепак настојуваме дека целиот проект постепено ќе биде реализиран, додаде Пекевски.

Бидејќи никој друг не се јави за збор, претседстелката на совет, го затвори претресот по оваа точка и ја стави на гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена **Одлука за утврдување на приоритет за учество и користење на средства од Програмата за управување на водите за 2023 година на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22.**

1. ***Предлог Одлука за сопствено учество и одобрување на финансиски средства на Општина Берово во реализација на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22;***

Претседателот на Совет, отвори расправа по предложената точка на дневен ред, при што за збор се јави советничката Славица Фурнаџиска, која истакна само констатација дека одлуката за сопствено учество изнесува 10 % од вкупната цена на проектот.

Бидејќи никој друг не побара збор, претседателката на Совет, затвори претрес и точка 5 ја стави на гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена **Одлука за сопствено учество и одобрување на финансиски средства на Општина Берово во реализација на проектот „Реконструкција на водоснабдителна мрежа во с. Владимирово, Општина Берово“ за Крак: J4 – ПХ-17 и Крак: Ј1 – ПХ-22.**

1. ***Предлог Одлука за утврдување на приоритет за учество и користење на средства за реализација на проектот „Реконструкција на улица Гоце Делчев с .Ратево, Општина Берово“ ;***

Претседателката отвори расправа по предложената точка на дневен ред. Градоначалникот даде објаснување на оваа точка, истакнувајќи дека, станува збор за приоритет, кој ќе биде утврден со поддршка од страна на советниците, да проектот реконструкција на улици во с. Ратево, биде аплициран преку повикот на Министерството за локална самоуправа, Биро за рамноменрен регионален развој, Мерка Развој на села, со кој ќе се овозможи реконструкција на една од двете главни улици во с. Ратево- ,,Гоце Делчев”, што се настојува на повикот 23/24 да се обезбедат финансиски средства и истата да биде реконструирана, со што двете поголеми улици во селото, кои навистина се во лоша состојба бидат реконструирани и да се подобри инфраструктурата во с. Ратево. Улица ,,Илинденска” во истото село, е веќе аплицирана преку Светска Банка и општината е во преговори за да отпочне постапка за јавна набавка . Додаде дека, следната точка се однесува на истото, за сопствено учество во финансирањето на проектот.

Бидејќи друг не побара збор, претседателката ја стави на гласање точка 6 и со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена **Одлука за утврдување на приоритет за учество и користење на средства, за реализација на проектот „Реконструкција на улица Гоце Делчев с .Ратево, Општина Берово“.**

1. ***Предлог Одлука за сопствено учество и одобрување на финансиски средства на Општина Берово во реализација на проектот -„Реконструкција на улица Гоце Делчев с .Ратево, Општина Берово“;***

Претседателката на Совет, отвори расправа по 7-мата точка на дневен ред. За збор се јави советничката Славица Фурнаџиска, која истакна дека учеството на општина Берово. е 20% во овој проект. Бидејќи никој друг не побара збор, претседателката затвори претрес и ја даде точката на гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена **Одлука за сопствено учество и одобрување на финансиски средства на Општина Берово во реализација на проектот -„Реконструкција на улица Гоце Делчев с .Ратево, Општина Берово .**

1. ***Предлог О Д Л У К А за давање на согласност на Правилник за изменување и дополнување наПравилникот за систематизација на работните места во ОЈДУГ “23 Август” Берово;***

Претседателката на Совет, отвори расправа по 8-мата точка на дневен ред. Додаде дека материјалите за оваа точка, ги добиле во текот на вчерашниот ден. Ги разгледале на Комисија за јавни дејности и измените од 2019, 2020 и 2021 година, имале некои забуни, повикале претставник од детската градинка, сето тоа да го објасни и барале присуство и за денес, но, имале некои неодложни работи. Како што додаде, откако добро ги разгледале матерјалите, заклучиле дека нема потреба од присуство и претходно, директорката кажала дека жителите на с. Двориште бараат да се отвори нова група во с. Двориште, бидејќи има заинтересирано повеќе од 25 деца и исто така имаат потреба од негувателки и воспитувачки, сето тоа во претходната систематизација го немаат и заради тоа административни работници, сега се заменуваат со негуватели и воспитувачи. Тоа е според нивните потреби и сметам дека треба да дадеме поддршка, бидејќи знаеме дека таму има потреба, во грижа за децата- истакна Буровска. На ова, се надоврза советничката Славица Фурнаџиска , која додаде дека материјалите содржат претходен правилник од 2019 година, содржи позитивно мислење од Министерството и измените на правилникот, со опис на работните места и да се констатира дека административните работници се заменуваат со технички персонал, за кој имаат потреба.

Претседателката исто така додаде дека, оваа одлука, е помината и на Управен одбор во детската градинка и советот е потребно само да даде поддршка. Бидејќи никој друг не се јави за збор, затвори претрес и ја стави точката на гласање. Со **15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена **О Д Л У К А за давање на согласност на Правилник за изменување и дополнување наПравилникот за систематизација на работните места во ОЈДУГ “23 Август” Берово.**

1. ***Советнички иницијативи и прашања.***

Претседателката констатира дека се поминува на последната точка од дневниот ред. За збор се јави градоначалникот, кој истакна дека, не е вообичаено на оваа точка прво тој да бара збор, но сака само да замоли пред да се отвори расправа за други прашања, во општината е претставникот од економскиот оператор, кој има добиено јавна набавка за регулација на сообраќајот, во општина Берово и согласно одлуките за прифаќање на иницијативите за едносмерни улици, сака да презентира, какви се реакциите на граѓаните, кои се забелешките и кое решение може да се понуди, како ново, за да користејќи го начелото на транспарентност, може да го објасни пред советниците.

(*Карбински е отсутен од општината, во меѓувреме продолжува точката Советнички иницијативи и прашања.)*

За збор се јавува советничката Ангела Здравковска, која упатува прашање до градоначалникот на Општина Берово, Дали има план во врска со загадувањето на воздухот, во врска со следење на состојбата и мерење на таа загаденост и дали се размислува да се набават уште мерни единици и да се активира инспекторатот за животна средина.

Градоначалникот одговара дека, во врска со тоа што тој бил повикан, како општина и градоначалник од Институтот за јавно здравје и бил должен да ги проследи инфомрациите, побарани биле податоците од Министерството за животна средина, кое ја има инсталирано мониторинг станицата и во која биле утврдени одредени пикови на загадување во одреден период, е објавено и околу тоа не би имал повеќе да што да каже. Секое дополнително објаснување, може само да создаде одредена забуна кај населението и кај оние кои го чувствува Берово како чисто место и место кое е посакувано и посетувано од страна на туристите, во периодот кога имаше некоа кампања, која можеше да наштети на туристичиот потенцијал во Берово- додаде Пекевски. За ваша информација, мониторингот и инсталацијата на самата мерна станица, од страна на Министерството, е изберена една од трите понудени локации. Согласно бројот на жители и големина, доволно е само една мерна станица, за да одговори на потребите. Во врска со ангажирање на инспекторатот за животна средина, сметам дека Министерството за животна средина тоа го врши и дава препорака. Не знам зошто Институтот за јавно здравје избрза, кога ние немавме препорака ниту во еден момент од Министерството, за преземање на мерки, на дневно или неделно ниво. Усогласеноста на институциите не е направена соодветно. Како општина, во неколку наврати, апелиравме до граѓаните, да користат соодветни енергенси и денес апелирам до граѓаните да не го користат јагленот како енергенс за греење, бидејќи навистина е еден од поголемите загадувачи- исатакна Пекевски.

Сметам дека информацијата од Институтот за јавно здравје беше несоодветна, тој ден е точно дека имаше зголемени вредности, меѓутоа деновите пред и потоа немаше и средните вредности секогаш беа во граница на нормала и немавме препораки од Министерството.

Советничката Ангела Здравковска упати уште едно прашање до градоначалникот; ,,Да се надоврзам на исатото, во врска со мерките , мене ме интересира дали инверторите што беа во програмата, оваа година ќе бидат како мерка реализирани?”. Градоначалникот Пекевски, одговори дека оваа мерка, не е реализирана, бидејќи општината немала можност, согласно буџетските можности и сметале дека покачувањето на цената на стујата, ќе се одрази негативно, меѓутоа додаде дека оваа година, доколку заеднички се заземе став, може да и се даде приоритет. Исто така истакна дека доколку советниците ценат дека, оваа мерка ќе биде чекор кон намалување на загадувањето на воздухот, наместо програмата за невладини организации , како прва мерка, може да се реализира, субвенционирање за набавка на климатизери и заеднички да се даде придонес во тој дел.

Кон ова, се надоврза Советничката Славица Фурнаџиска, која го искоментира прашањето на Здравковска, истакнувајќи дека сите ќе се согласиме дека во одреден дел од денот го чувствуваме загадувањето и тоа е од оџаците на нашите куќи, постоело и ќе постои, години наназад, согласно климатнските промени, но, исто така сите ќе се согласиме и дека истото нема континуитет во текот на цел ден, тоа се одредени часови и во одреден дел од денот и во различни места е различно. Во зимскиот период, најдобро чистење се врнежите а во овој период немаме таква клима. Како што додаде таа, нема да ги негираме резултатите, тие се тие, но, на прашањето дали тоа е алармантно, јас би рекла НЕ. На социјалните мрежи кружеа и позитивни коментари од населението, така да имавме и добри периоди, во поголем дел на денот, кога е измерен некој пик.

Со тоа дневниот ред е исцрпен, седнцата заврши во 08:50 часот.

По завршувањето на Седницата, од страна на сопственикот на фирма за сообраќаен режим, Дејан Карбински, пред советниците беше презентирано новото сообраќајно решение за централно градско подрачје. Советниците даваа коментари и предлози, при што донесен е заклучок, да се направи, уште еден состанок, со засегнатите страни, по што, мора да се сменат одлуките за прифаќање на иницијативите, за кое нешто, како што истакна градоначалникот, советниците ќе имаат инфомрација на следната седница на Совет.

Усвоен со

Бр.09-339/1

­­­­ 25.01.2023 година

Берово

*Записничар Претседател на Совет*

*Биљана Каламадевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*